KLASA:003-01/19-01/08

URBROJ: 2137-76-01-19-2

Koprivnički Bregi, 23.5.2019.

Na temelju članka 126.  i članka 127. Zakona o odgoju i obrazovanju u osnovnoj i srednjoj školi ( Narodne novine  broj 87/08, 86/09, 92/10, 105/10, 90/11, 5/12,  16/12, 86/12, 126/12, 94/13, 152/14, 7/17 i 68/18-  u daljem tekstu: Zakon )  i članka 83. Statuta Osnovne škole Koprivnički Bregi, Školski odbor Osnovne škole Koprivnički Bregi raspisuje

**NATJEČAJ**

**za imenovanje ravnatelja/ice škole**

Ravnatelj/ica Osnovne škole Koprivnički Bregi (dalje u tekstu: Škola) mora ispunjavati sljedeće nužne uvjete:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju  iz čl. 157. st. 1. i 2. Zakona o odgoju i obrazovanju u osnovnoj i srednjoj školi

2) uvjete propisane čl. 106. Zakona o odgoju i obrazovanju u osnovnoj i srednjoj školi

3) najmanje 8 (osam) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 (pet) godina na odgojno-obrazovnim poslovima u školskim ustanovama.

Osim osobe koja je završila neki od studija iz točke 1. natječaja, ravnatelj/ica Škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz članka 126.stavka 1. točke 1. ili stavka 2. Zakona o odgoju i obrazovanju u osnovnoj i srednjoj školi, može biti ravnatelj/ica Škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine, br. 59/90., 26/93., 27/93., 29/94., 7/96., 59/01., 114/01. i 76/05.).

Ravnatelj/ica se imenuje na 5 (pet) godina.

Uz pisanu prijavu na natječaj kandidati su obvezni priložiti u izvorniku ili ovjerenom presliku sljedeću dokumentaciju:

* životopis
* domovnicu odnosno dokaz o državljanstvu
* diplomu odnosno dokaz o stečenoj stručnoj spremi
* dokaz o položenome stručnom ispitu (za kandidate za koje postoji zakonska obveza polaganja stručnog ispita ) odnosno dokaz da je kandidat oslobođen obveze polaganja stručnog ispita
* potvrda ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana od objave natječaja)
* dokaz o radnom iskustvu na odgojno-obrazovnim poslovima u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda poslodavca o vrsti i trajanju radnog odnosa)
* uvjerenje nadležnog suda da ne postoje zakonske zapreke za zasnivanje radnog odnosa u školskoj ustanovi propisane člankom 106. Zakona o odgoju i obrazovanju u osnovnoj i srednjoj školi (ne starije od 30 dana od objave natječaja)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju na temelju stavka 3. članka 126. Zakona o odgoju i obrazovanju u osnovnoj i srednjoj školi
* pisanu suglasnost kandidata prema kojoj Osnovna škola Koprivnički Bregi može pribaviti uvjerenje o podacima iz kaznene evidencije kao dokaz da kandidat nije pravomoćno osuđen za neko od kaznenih djela navedenih u članku 106. Zakona o odgoju i obrazovanju u osnovnoj i srednjoj školi
* program rada za mandatno razdoblje (program rada sadrži ciljeve, procjenu prihoda i troškova školske ustanove za određeno razdoblje u budućnosti, aktivnosti, vremenski plan provedbe projekata i ostale elemente koji opisuju što će se i kako provoditi u sljedećem mandatnom razdoblju)

Dodatne kompetencije kandidata/kinja za imenovanje ravnatelja koje se vrednuju su poznavanje stranog jezika, osnovne digitalne vještine i iskustvo rada na projektima i dokazuju se na sljedeći način:

– poznavanje stranog jezika – dokazuje se ispravom s naznačenim stupnjem poznavanja stranog jezika prema Zajedničkom europskom referentnom okviru za jezike, svjedodžbom ili drugom ispravom, potvrdom o pohađanju obrazovanja i edukacija stranih jezika, javnom ispravom o izvršenom testiranju znanja stranog jezika od ovlaštene ustanove ili druga isprava,

– osnovne digitalne vještine – dokazuju se uvjerenjem, certifikatom, potvrdom, svjedodžbom ili drugom ispravom

– iskustvo rada na projektima – dokazuje se potvrdom ili ispravom o sudjelovanju u provedbi pojedinih projekata.

Dokazi o dodatnim kompetencijama dostavljaju se u izvorniku ili ovjerenoj preslici.

Kandidati koji se pozivaju na prednost pri zapošljavanju po posebnim propisima, dužni su u prijavi na natječaj pozvati se na to pravo i priložiti sve dokaze o pravu na koje se pozivaju te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17.), uz prijavu na natječaj dužni su, osim dokaza o ispunjavanju traženih uvjeta,  priložiti i  dokaze propisane člankom  103. stavkom 1. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17). Poveznica na internetsku stranicu Ministarstva:

<https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Na natječaj se mogu prijaviti osobe oba spola sukladno članku 13. stavku 2. Zakona o ravnopravnosti spolova (NN br.82/08 i 69/17.)

Rok za podnošenje prijava kandidata je 8 (osam) dana od objave natječaja u Narodnim novinama i mrežnoj stranici Osnovne škole Koprivnički Bregi.

Nepotpune i nepravovremene prijave neće se razmatrati.

Svi zaprimljeni osobni podaci iz prijave na natječaj kandidata prikupljaju se i obrađuju isključivo u svrhu provedbe natječaja te se potom arhiviraju i neće se više koristiti u drugu svrhu, a kandidat podnošenjem prijave na natječaj pristaju na navedeno, sukladno Uredbi o zaštiti osobnih podataka.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Prijave na natječaj s potrebnom dokumentacijom dostaviti na adresu:

**Osnovna škola Koprivnički Bregi, Trg svetog Roka 2, Koprivnički Bregi, 48000 Koprivnica** u zatvorenoj omotnici s naznakom **„ponuda za ravnatelja/icu – ne otvaraj“**

**Osnovna škola Koprivnički Bregi**